[{"text_idx": "#000000", "text": "Saame tuttavaks ja leiame teile parima lahenduseEttevo\u0303tteleU\u0308ksikisikuleMeie luguMeeskondPartnerid\nEttevo\u0303tted, kes astuvad la\u0308bipaistvaid samme ja\u0308tkusuutlikkuse teekonnalInchcapeDentsuMapri EhitusBCS IteraCoop Vo\u0303ruNetgroupProjektidBlogKontakt"}, {"text_idx": "#000002", "text": "Ettevo\u0303tted, kes astuvad la\u0308bipaistvaid samme ja\u0308tkusuutlikkuse teekonnal"}, {"text_idx": "#000004", "text": "Valga valla raamatukogud said kvaliteetsed IT-seadmed\nGreenDice ja\u0308a\u0308b vastutama arvutite toimimise eest, kogu kasutusperioodi jooksul.\nKui arvutid enam va\u0308a\u0308rtust ei loo, vo\u0303tab GreenDice need tagasi ja panustab materjalide taaskasutusse."}, {"text_idx": "#000005", "text": "U\u0308hel ilusal juunikuu pa\u0308eval tegi GreenDice`i tiim tiiru Valga vallas, ku\u0308lastades sealseid raamatukogusid. Selle tulemusena on nu\u0308u\u0308d ko\u0303igis ku\u0308mnes raamatukogus uuendatud arvutipark ning loodud vo\u0303imalused kaugto\u0308o\u0308 tegemiseks. Seadmetega panustas GreenDice \u0301i tehnikaringluse partner Gunvor Services AS."}, {"text_idx": "#000006", "text": "Ta\u0308na on kaugto\u0308o\u0308 tegemine lihtsam kui kunagi varem"}, {"text_idx": "#000007", "text": "To\u0308o\u0308kultuur on viimastel aastatel palju muutunud ning inimestel on tekkinud vabadus teha to\u0308o\u0308d just seal, kus neile parasjagu ko\u0303ige sobilikum on. Eestis on 871 raamatukogu ning enam kui 170 neist on vo\u0303imalus kasutada kaugto\u0308o\u0308 tegemiseks mo\u0303eldud seadmeid ja vahendeid."}, {"text_idx": "#000008", "text": "Valga Keskraamatukogusse ja haruraamatukogudesse paigaldati vananenud IT-tehnika asemele 22 vo\u0303imekat lauaarvutit, 27 monitori ja 6 su\u0308learvutit."}, {"text_idx": "#000009", "text": "Valga Keskraamatukogu direktor Triinu Ra\u0308tsepa so\u0303nul on oluline, et raamatukogudes kasutatav tehnika oleks kaasaegne ja kiire. \u201eDigipa\u0308devused muutuvad igapa\u0308evaste asjaajamistega hakkamasaamisel ja\u0308rjest olulisemaks ning raamatukogu saab olla abiks neile, kes end digiu\u0308hiskonnas pisut ebakindlana tunnevad. Samuti on oluline juba lapseeast peale toetada digipa\u0308devuste omandamist\u201c."}, {"text_idx": "#000010", "text": "Ta\u0308nasel pa\u0308eval on kaugto\u0308o\u0308tamine uus normaalsus. \u201eTa\u0308nu partnerite toele on kaasaegsed arvutid ka\u0308ttesaadavad ko\u0303igis meie raamatukogudes, nii kaugto\u0308o\u0308ks kui ka teisteks tegevusteks. Valga Keskraamatukogu lasteosakond saab nu\u0308u\u0308d veelgi enam toetada laste ja noorte infootsinguid ning internetitoas on samuti tingimused tublisti paranenud,\u201c ma\u0308rgib Triinu Ra\u0308tsepp ja lisab, et eraldi ma\u0308rkamist ja ma\u0308rkimist va\u0308a\u0308rib roheline ja\u0308tkusuutlik mo\u0303tteviis \u2013 ko\u0303ike ei pea pa\u0308riselt omama."}, {"text_idx": "#000011", "text": "Valga vallavalitsuse liige Marek Mekk, kes valla raamatukogude soovid ettevo\u0303tteni GreenDice viis, ma\u0308rkis to\u0303siasja, et tegelik IT-tehnika vajadus asutustes oli palju suurem, kui esialgne kaardistamine na\u0308itas ning loodetavasti said nu\u0308u\u0308d ko\u0303ik kitsaskohad ta\u0308nu headele partneritele lahenduse. \u201eVallavalitsuse jaoks on oluline, et meie raamatukogud teevad head to\u0308o\u0308d ja muutuvad ja\u0308rjest enam teenuskeskusteks. Kui soovime, et see trend kestaks ning vallaelanikele oleksid ja\u0308tkuvalt ka\u0308ttesaadavad e-riigi teenused ja meie raamatukogudes oleks vo\u0303imalik teha kaugto\u0308o\u0308d, tuleb ka infotehnoloogilise poolega ja\u0308rjel pu\u0308sida\u201d, so\u0303nas Mekk."}, {"text_idx": "#000013", "text": "IT-seadmed on pa\u0308rit vastutustundlikust ettevo\u0303ttest Gunvor Services, kes soovib la\u0308bi GreenDice \u0301i tehnikaringluse luua vo\u0303imalused no\u0303rgemale sihtru\u0308hmale ning va\u0308a\u0308rindada enda tooteid elukaare lo\u0303puni. GreenDice ja\u0308a\u0308b tehnikaparki haldama ning vajadusel vahetab aja mo\u0308o\u0308dudes seadmed va\u0308lja."}, {"text_idx": "#000014", "text": "GreenDice\u2019i idee autor ja tegevjuht Argo Alaniit so\u0303nas, et ettevo\u0303tte eesma\u0308rk on luua teadlikku arvutitehnika tarbimiskultuuri, mis panustaks erinevate u\u0308hiskonnagruppide arengusse. \u201cMeie jaoks on oluline teadvustada, et arvutitehnikat ostes tuleks valida tooted, mis oleksid head ja kvaliteetsed ning mis suudaksid pakkuda va\u0308a\u0308rtust erinevatele sihtgruppidele rohkem kui 10 aastat. See on oluline, sest nii saame viia korraliku arvutitehnika ko\u0303igi inimesteni maailmas,\u201d so\u0303nas Alaniit. IT-seadmed, mis enam va\u0308a\u0308rtust ei paku, suunatakse materjalide taaskasutusse. Sellega populariseeritakse rohe \u2013 ja ringmajandust tehnikatoodete na\u0308itel."}, {"text_idx": "#000015", "text": "Gunvor Services juhatuse liige Lauri Luhasalu so\u0303nas, et koosto\u0308o\u0308 GreenDice \u0301iga annab ettevo\u0303ttele vo\u0303imaluse olla ise parem ja teadlikum tehnikatarbija ning panustada ka meie u\u0308hiskonda. \u201ePanustame pidevalt oma to\u0308o\u0308tajatesse parima vo\u0303imaliku IT-tehnikaga, et garanteerida produktiivsus ja turvalisus meie klientidele ning to\u0308o\u0308ergonoomika oma tiimi liikmetele. See omakorda ta\u0308hendab, et vajame pidevalt kaasaegset tehnikat. Minu ja ka Gunvori jaoks tervikuna on oluline, et vastutame selle eest, mis saab meie jaoks juba va\u0308a\u0308rtuse pakkunud tehnikast edasi,\u201c so\u0303nas Luhasalu."}, {"text_idx": "#000016", "text": "Kontrollitud toodete elutsu\u0308kkel annab vo\u0303imaluse mo\u0303o\u0303ta ja va\u0308hendada ettevo\u0303tete arvutitehnika CO2 jalaja\u0308lge"}, {"text_idx": "#000017", "text": "GreenDice mo\u0303o\u0303dab ettevo\u0303tete CO2 jalaja\u0308lge, mis na\u0308itab, kui palju on kulutatud loodusressurssi ettevo\u0303tte kasutuses oleva arvutipargi tootmiseks. See on oluline teema juba ta\u0308na suuremates ettevo\u0303tetes ning vo\u0303iks minna korda ka va\u0308iksematele."}, {"text_idx": "#000018", "text": "\u201cKogu Gunvor grupp liigub samm-sammu haaval va\u0308iksema jalaja\u0308lje suunas ja GreenDice\u2019i ringluse abil saame anda oma panuse, va\u0308hendamaks u\u0308letootmist ning pidevalt uute ja ebakvaliteetsete toodete turule jo\u0303udmist. Loodusressursside hoidmine ja kasvuhoonegaaside tekke va\u0308hendamine on u\u0308ks meie grupi mo\u0303o\u0303detavatest eesma\u0308rkidest,\u201d so\u0303nab Luhasalu."}, {"text_idx": "#000019", "text": "Ettevo\u0303tted, kes projekti panustasid ja kelle keskkonnamo\u0303ju koosto\u0308o\u0308s va\u0308hendatakse"}, {"text_idx": "#000021", "text": "GreenDice AS. Ko\u0303ik o\u0303igused kaitstud"}, {"text_idx": "#000022", "text": "GreenDice toob digitaalse arengu vo\u0303imaluse igale Eesti elanikule alates 5,9\u20ac eest kuus."}]